《曾谹父将赴浮光九日无酒赋二诗次韵》
宋代·王洋

中虚卧北窗，岁月惊兔脱。
侧目一愁胡，已寒不须泼。
吾闻金鼎象，次第有本末。
千里尚疏封，五浆何用设。
它年激沱江，大救相如渴。
丈夫属有念，行行勿骚悄。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书郎、守起居舍人，擢知制诰。十年以权发遣吉州换邵武军。洪皓使金归，人无敢过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文章以温雅见长。有《东牟集》。